*Likumprojekts*

### Grozījumi [Latvijas Nacionālās operas likumā](http://likumi.lv/ta/id/63108-latvijas-nacionalas-operas-likums)

Izdarīt [Latvijas Nacionālās operas likumā](http://likumi.lv/ta/id/63108-latvijas-nacionalas-operas-likums) (Latvijas Republikas Saeimas un Ministru Kabineta Ziņotājs, 2002, 13.nr.; 2005, 12.nr.; 2009, 2., 3.nr.; Latvijas Vēstnesis, 2013, 31.nr.) šādus grozījumus:

1. Izteikt likuma nosaukumu šādā redakcijā:

 „Latvijas Nacionālās operas un baleta likums”.

1. Aizstāt [1.](http://likumi.lv/ta/id/63108-latvijas-nacionalas-operas-likums#p1)pantā vārdus „valsts sabiedrības ar ierobežotu atbildību „Latvijas Nacionālā opera” (turpmāk – Nacionālā opera)” ar vārdiem „valsts sabiedrības ar ierobežotu atbildību „Latvijas Nacionālā opera un balets” (turpmāk – Nacionālā opera un balets)”.
2. Aizstāt visā likumā vārdus „Nacionālā opera” (attiecīgā locījumā) ar vārdiem „Nacionālā opera un balets” (attiecīgā locījumā).
3. Izteikt 7.2 panta pirmo daļu šādā redakcijā:

„ (1) Valdes priekšsēdētājam ir atsevišķās pārstāvības tiesības. Pārējiem valdes locekļiem ir kopīgas pārstāvības tiesības  ar vismaz vēl vienu valdes locekli.”

1. Papildināt pārejas noteikumus ar 12.punktu šādā redakcijā:

„12. Ne vēlāk kā līdz 2015.gada 30.aprīlim Nacionālās operas un baleta valde iesniedz komercreģistra iestādei Nacionālās operas un baleta statūtus, kas izstrādāti, ievērojot šā likuma grozījumus, kuri stājušies spēkā 2015.gada 1.martā, un kas apstiprināti normatīvajos aktos noteiktajā kārtībā.”

Likums stājas spēkā 2015.gada 1.martā.

Kultūras ministre D.Melbārde

Vīza: Valsts sekretārs S.Voldiņš

19.01.2015. 10:25

185

J.Šumeiko, 673303269

[Juris.Sumeiko@km.gov.lv](mailto:Juris.Sumeiko@km.gov.lv)